**IZJAVA PRIJAVITELJA O IZPOLNJEVANJU IN SPREJEMANJU POGOJEV JAVNEGA POZIVA**

|  |  |
| --- | --- |
| Naziv prijavitelja: |  |
| Naslov projekta:  |  |

Pod materialno in kazensko odgovornostjo izjavljamo, da so podatki, podani v prijavi na Javni poziv za sofinanciranje projektov, ki jih Evropska komisija razpisuje za nevladne organizacije iz držav članic Evropske unije ali partnerskih držav, ki delujejo na področju mednarodnega razvojnega sodelovanja in humanitarne pomoči in se financirajo iz instrumentov Unije za leto 2023 (v nadaljevanju: javni poziv), resnični, da ne vsebujejo lažnih, zavajajočih, netočnih ali nepopolnih podatkov ter da fotokopije priloženih listin ustrezajo izvirniku. Za podane podatke, njihovo resničnost in ustreznost fotokopij prevzemamo vso odgovornost.

S podpisom izjave soglašamo, da lahko Ministrstvo za zunanje in evropske zadeve RS zahteva dodatna pojasnila ali dokazila v zvezi z ugotavljanjem verodostojnosti navedenih podatkov v prijavi na javni poziv ter da lahko za potrebe tega javnega poziva pridobi dokazila o izpolnjevanju pogojev iz uradnih evidenc ali jih preveri na terenu.

Izjavljamo:

1. da imamo status nevladne organizacije po določbah 2. člena Zakona o nevladnih organizacijah;
2. da smo vodilna ali partnerska organizacija v projektu, ki je bil izbran na enem od razpisov Evropske komisije;
3. da je bil projekt, v zvezi s katerim zaprošamo za finančni prispevek, izbran v okviru instrumentov ali programov EU (iz 2. poglavja tega javnega poziva), ki določajo odstotek finančnega prispevka, ali pa je odstotek zanje določen v pogodbi prijavitelja projekta;
4. da se projekt, v zvezi s katerim zaprošamo za finančni prispevek, izvaja na dan oddaje prijave na javni poziv in se bo zaključil najpozneje do 31. 12. 2026;
5. da imamo v Republiki Sloveniji odprt transakcijski račun, ki je vpisan v register transakcijskih računov pri Agenciji Republike Slovenije za javnopravne evidence in storitve (AJPES);
6. da imamo poravnane vse davke in druge obvezne dajatve v skladu z notranjo zakonodajo, zapadle do vključno zadnjega dne v mesecu pred vložitvijo prijave na javni poziv, oziroma da vrednost neplačanih zapadlih obveznosti ne znaša 50 EUR ali več;
7. da nismo v stečajnem postopku, postopku prenehanja delovanja, postopku prisilne poravnave ali postopku likvidacije;
8. da zaprošena višina finančnega prispevka, ki je predmet sofinanciranja po tem javnem pozivu, vključno z že odobrenimi javnimi sredstvi za sofinanciranje projekta Evropske komisije, ne presega 100 % zaprošene višine finančnega prispevka;
9. da so bili upravičeni stroški, ki jih uveljavljamo, plačani iz lastnih sredstev, tj. niso bili uveljavljeni iz sredstev, ki bi jih prispeval drugi sodelujoči financer, iz državnega proračuna ali lokalnih proračunov ali iz drugih javnih virov ali zasebnih sredstev, namenjenih za določen projekt (namenskih donacij ipd.), temveč smo jih morali zagotoviti sami;
10. da za finančni prispevek, ki je predmet sofinanciranja po tem javnem pozivu, nismo in ne bomo pridobili sredstev iz drugih javnih virov;
11. da smo preučili besedilo javnega poziva in sprejemamo vse pogoje in druge zahteve iz njega;
12. da smo seznanjeni z vsebino vzorca pogodbe, ki je sestavni del javnega poziva;
13. da bomo ob nenamenski porabi sredstev, nespoštovanju pogodbenih določil ali ugotovitvi dvojnega financiranja projekta vrnili vsa prejeta sredstva skupaj s pripadajočimi obrestmi;
14. da so vsi podatki, ki smo jih navedli v prijavi na javni poziv, resnični in dokazljivi in da smo seznanjeni z dejstvom, da je navedba neresničnih podatkov in informacij podlaga za prekinitev pogodbe in vračilo že prejetih sredstev z zakonitimi zamudnimi obrestmi;
15. da dovoljujemo objavo podatkov za potrebe vodenja tega javnega poziva in objave rezultatov na spletni strani Ministrstva za zunanje in evropske zadeve RS skladno z Zakonom o dostopu do informacij javnega značaja (Uradni list RS, št. [51/06](http://www.uradni-list.si/1/objava.jsp?sop=2006-01-2180) – uradno prečiščeno besedilo, [117/06](http://www.uradni-list.si/1/objava.jsp?sop=2006-01-5018) – ZDavP-2, [23/14](http://www.uradni-list.si/1/objava.jsp?sop=2014-01-0876), [50/14](http://www.uradni-list.si/1/objava.jsp?sop=2014-01-2077), [19/15](http://www.uradni-list.si/1/objava.jsp?sop=2015-01-0728) – odl. US, [102/15](http://www.uradni-list.si/1/objava.jsp?sop=2015-01-4086) in [7/18](http://www.uradni-list.si/1/objava.jsp?sop=2018-01-0275)) in z Zakonom o varstvu osebnih podatkov (Uradni list RS, št. 163/22).

Če organizacija ne posluje z žigom, to navedite.

|  |  |  |
| --- | --- | --- |
| Kraj in datum: | Žig | Podpis odgovorne osebe prijavitelja: |